1994R2728 — DA — 01.05.2004 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

RÅDETS FORORDNING (EF EURATOM) Nr. 2728/94

af 31. oktober 1994

om oprettelse af en garantifond for aktioner i forhold til tredjeland







RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 235, under henvisning til traktaten om oprettelse af Det Europæiske Atomenergifællesskab, særlig artikel 203, under henvisning til forslag fra Kommissionen ( 1 ), under henvisning til udtalelse fra Europa-Parlamentet ( 2 ), under henvisning til udtalelse fra Revisionsretten ( 3 ), og ud fra følgende betragtninger: ud fra følgende betragtninger: ud fra følgende betragtninger: De garantier, der ydes i forbindelse med lån til tredjelande, betyder øget finansiel risiko for De Europæiske Fællesskabers almindelige budget; Det Europæiske Råd konkluderede på sit møde den 11. og 12. december 1992, at nødvendigheden af forsigtig budgetforvaltning og finansiel disciplin tilsiger, at der indføres en ny finansieringsordning, og at der med henblik herpå bør oprettes en garantifond, der skal dække risici i forbindelse med lån og lånegarantier til tredjelande eller projekter i tredjelande; dette mål kan nås ved, at der oprettes en garantifond til direkte betaling af Fællesskabets kreditorer; institutionerne blev i den interinstitutionelle aftale af 29. oktober 1993 enige om at opføre en reserve på budgettet til lån og lånegarantier til fordel for og i tredjelande; der findes i øjeblikket ordninger til dækning af indfrielse af garantiforpligtelser, bl.a. kan der midlertidigt anvendes likvide midler i overensstemmelse med artikel 12 i Rådets forordning (EØF, Euratom) nr. 1552/89 af 29. maj 1989 om gennemførelse af afgørelse 88/376/EØF, Euratom om ordningen for Fællesskabernes egne indtægter ( 4 ); fonden bør etableres ved gradvis tilførsel af midler; siden skal den have tilført renteafkastet fra anbringelsen af dens midler samt inddrevne forfaldne fordringer, som den har måttet indfri; under hensyn til de internationale finansielle institutioners praksis forekommer et forhold på 10 % mellem fondens midler og dens garantiforpligtelser (hovedstol og skyldige, ikke-betalte renter) tilstrækkeligt; for at nå op på det målbeløb, der skønnes tilstrækkeligt, synes tilførsler til fonden på 14 % af beløbet af hver transaktion, som der træffes beslutning om, at være passende; der bør opstilles retningslinjer for, hvorledes disse tilførsler skal foretages; når målbeløbet er nået, tages tilførselssatsen op til fornyet vurdering; hvis fondens midler når op over målbeløbet, tilbageføres overskudsbeløbet til De Europæiske Fællesskabers almindelige budget; den finansielle forvaltning af garantifonden bør overlades til Den Europæiske Investeringsbank; Revisionsretten fører kontrol med fondens finansielle forvalting i henhold til procedurer, som aftales mellem Revisionsretten, Kommissionen og Den Europæiske Investeringsbank; traktaterne indeholder ikke anden hjemmel for vedtagelse af denne forordning end artikel 235 (EØF) og artikel 203 (Euratom) — UDSTEDT FØLGENDE FORORDNING:







Artikel 1

Der oprettes en garantifond, i det følgende benævnt »fonden«, hvis midler skal anvendes til at betale Fællesskabets kreditorer, såfremt modtageren af et lån, der er ydet eller garanteret af Fællesskabet, ikke opfylder sine forpligtelser.

De låne- og granatitransaktioner, der er omhandlet i stk. 1, i det følgende benævnet »transaktioner«, er sådanne, som gennemføres til fordel for et tredjeland eller er bestemt til finansiering af projekter i tredjelande.

▼M2

Alle transaktioner, der gennemføres til fordel for et tredjeland eller med henblik på finansiering af projekter i et tredjeland, falder uden for denne forordnings anvendelsesområde med virkning fra datoen for dette lands tiltrædelse af Den Europæiske Union.

▼B

Artikel 2

Fonden tilføres midler:

— ved tilførsler fra De Europæiske Fællesskabers almindelige budget i overensstemmelse med artikel 4

— ved renteafkastet fra anbringelsen af fondens midler

— ved inddrivelser hos debitorer af forfaldne fordringer, som fonden har indfriet.

Artikel 3

Fondens midler skal være af en passende størrelse, i det følgende benævnt »målbeløbet«.

▼M1

Målbeløbet fastsættes til 9 % af Fællesskabets samlede forpligtelser (hovedstol og forfaldne, betalte renter) i forbindelse med hver enkelt transaktion.

▼B

Hvis målbeløbet er overskredet ved årets udgang, tilbageføres overskudsbeløbet til en særlig konto i oversigten over indtægter i De Eropæiske Fællesskabers almindelige budget.

▼M2

Artikel 3a

Ved en ny medlemsstats tiltrædelse af Den Europæiske Union nedsættes målbeløbet med et beløb, der beregnes på grundlag af de transaktioner, der er omhandlet i artikel 1, stk. 3.

Med henblik på beregning af denne nedsættelse anvendes den procentsats, der er omhandlet i artikel 3, stk. 2, og er gældende på tiltrædelsesdatoen, på størrelsen af de udestående transaktioner på denne dato.

Overskudsbeløbet tilbageføres til en særlig konto i oversigten over indtægter i Den Europæiske Unions almindelige budget.

▼B

Artikel 4

1. ►M1 De tilførsler til fonden, der er omhandlet i artikel 2, første led, udgør 9 % af transaktionsbeløbet. ◄

2. Tilførslerne til fonden foregår efter retningslinjerne i bilaget.

Artikel 5

▼M1

Hvis fondens midler efter indfrielse af garantiforpligtelser som følge af en misligholdelse kommer til at ligge under 75 % af målbeløbet, hæves indbetalingssatsen i forbindelse med nye transaktioner til 10 %, indtil målbeløbet igen er nået.

▼B

Hvis fondens midler efter indfrielse af garantiforpligtelser som følge af et eller flere tilfælde af alvorlig misligholdelse kommer til at ligge under 50 % af målbeløbet, aflægger Kommissionen en beretning om, hvilke ekstraordinære foranstaltninger det kan blive nødvendigt at træffe for at tilføre ny kapital til fonden.

Artikel 6

Kommissionen overdrager den finansielle forvaltning af fonden til EIB i kraft af en bmyndigelse fra Fællesskabet.

Artikel 7

Kommissionen forelægger senest den ►M2 31. maj ◄ hvert år Europa-Parlamentet, Rådet og Revisionsretten en beretning om garantifondens situation og om forvaltningen af fonden i det foregående regnskabsår.

Artikel 8

Fondens forvaltningsregnskab og balance vedlægges Fællesskabernes forvaltningsregnskab og balance.

Artikel 9

▼M1

Kommissionen forelægger Europa-Parlamentet og Rådet samlede beretninger om fondens virke både på det tidspunkt, hvor den første tiltrædelsesaftale med ansøgerstaterne indgås, og inden den 31. december 2006. Om nødvendigt forelægger Kommissionen Rådet passende forslag til ændring af fondens parametre.

▼B

Artikel 10

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Artikel 4 gælder for transaktioner, der er truffet afgørelse om og indgået forpligtelse for fra den 1. januar 1993.

Denne forordning er bindende i alle enkeltheder og gælder umiddelbart i hver medlemsstat.









BILAG

Retningslinjer for de tilførsler, der er omhandlet i artikel 2, første led

1. Fonden tilføres midler efter retningslinjerne i punkt 2 og 3, alt efter om det drejer sig om a) Fællesskabets transaktioner vedrørende långivning eller låntagning eller garantier til finansieringsorganer, uanset om de foretages i en eller flere trancher, med undtagelse af de i litra b) nævnte ( 5 ). b) Fællesskabets transaktioner vedrørende långivning eller låntagning eller garantier til finansieringsorganer efter en rammeordning, der strækker sig over flere, å, og som har et mikroøkonomisk og strukturelt sigte ( 6 ).

2. For så vidt angår transaktionerne under punkt 1, litra a), indleder Kommissionen proceduren for tilførsel af midler til fonden, så snart Rådet formelt har vedtaget grundafgørelsen. Det beløb, der skal indbetales til fonden, beregnes ud fra det samlede beløb for den transaktion, som Rådet har truffet afgørelse om.

3. For så vidt angår transaktionerne under punkt 1, litra b), får fonden tilført midler i årlige trancher, der beregnes på grundlag af de årlige beløb, der er angivet i finansieringsoversigten i Kommissionens forslag, og som i givet fald er justeret på baggrund af Rådets afgørelse. Kommissionen indleder proceduren for tilførsler til fonden for det første år, så snart Rådet formelt har vedtaget grundafgørelsen, eller i begyndelsen af det følgende regnskabsår, hvis der ikke er planlagt nogen transaktioner for det indeværende regnskabsår. For de derpå følgende regnskabsår indleder Kommissionen tilførselsproceduren i begyndelsen af regnskabsåret. Fra det andet år korrigeres de beløb, der skal indbetales til fonden, for den forskel, der er konstateret den 31. december det foregående år mellem de skøn, der dannede grundlag for den foregående indbetaling, og de lån, der reelt er ydet i løbet af samme år. Den eventuelle forskel indbetales det derpå følgende år.

4. Når Kommissionen indleder en tilførselsprocedure, gør den status over de transaktioner, som allerede har foranlediget indbetalinger, og hvis de oprindelige frister ikke er overholdt, foreslår den, at der tages hensyn hertil i beregningen af den første indbetaling, der skal foretages i begyndelsen af det næste regnskabsår til løbende transaktioner.

5. For så vidt angår de transaktioner, som Rådet har truffet afgørelse om fra og med den 1. januar 1993, indleder Kommissionen procedurerne for tilførsel af midler til fonden snarest muligt efter denne forordnings ikrafttræden, i henhold til retningslinjerne i de foregående punkter.